QORTI TAL-APPELL KRIMINALI Seduta tad-29 ta' Novembru 2018 b'mod ieħor; Rat l-akkużi dedotti kontra l-appellant quddiem il-Qorti tal-Maġistrati (Malta) bħala Qorti ta' Ġudikatura Kriminali akkuzat talli nhar it-2 ta' Awwissu 2016 għall-ħabta tal-05:35pm ġewwa Triq il- (1) Bħala persuna volontarjament kiser il-paċi pubblika u l-bon ordni b'għajjat u storbju jew (2) Hebb għal Lorna Cross, u kkaġunalha ġrieħi ta' natura ħafifa fuq l-imsemmija persuna, hekk kif iċċertifika Dr. Z. Angileri, med reg n. 5768; (3) Fi triq jew f'post pubbliku ieħor, imbotta lil Lorna Cross, sabiex iweġġa` jew jinsulenta lill-imsemmija persuna. Rat is-sentenza tal-Qorti tal-Maġistrati (Malta) bħala Qorti ta' Ġudikatura Kriminali tal-20 ta' Jannar 2017, li biha, sabet lill-appellant ħati tal-akkużi kollha miġjuba kontra tiegħu u wara li rat l-artikoli 338(dd), 221(1) u 339(1)(l) tal-Kapitolu 9 tal-Liġijiet ta' Malta, lliberatu bil-kundizzjoni li ma jikkomettiex reat ieħor fi żmien tlett (3) xhur mid-data tas-sentenza ai termini tal-artikolu 22 tal- Kapitolu 446 tal-Liġijiet ta' Malta. Rat ir-rikors tal-imputat Darrin Cross minnu ppreżentat fit-30 ta' Jannar 2017 li bih talab li din il- Qorti tħassar u tirrevoka s-sentenza appellata u minflokk tilliberah minn kull ħtija u piena. Fliet l-atti kollha proċesswali. imressqa mill-imputat jikkonsistu fil-qosor l-Ewwel Qorti ma setatx raġjonevolment u legalment issib ħtija a bażi tal-provi mressqa u dan peress li minn dak li ddeponew żewġ xhieda indipendenti kien ċar li l-każ kien biss sempliċi battibekk verbali bejn iz-żewġ kontendenti f'separazzjoni personali li kienet ghaddejja bejniethom, li matulu ma seħħew l-ebda waħda mir-reati addebitati. Semgħet f'dan l-istadju ta' reviżjoni d-deposizzjonijiet ta' Lorna Cross u Fr. George Borg Mifsud għall- prosekuzzjoni u Ilias AlUsta għad-difiża rispettivament fis-seduti tas-6 ta' Lulju 2017, l-31 ta' Mejju 2018 u l-20 ta' Settembru 20181. Semgħet it-trattazzjoni tal-partijiet2. Ikkunsidrat Illi l-appellant qieghed isejjes l-appell minnu intentat fuq apprezzament tal-provi maghmul mill- Ewwel Qorti, b'mod ewlieni fuq il-kredibbilta' o meno tal-Parte Civile kontra dak li qed jiġi allegat mill-appellant, fejn fil-fehma tieghu il-verzjoni tal-parti leza ma issibx konfort fid-deposizzjoni ta' żewġ xhieda indipendenti dwar l-inċident. Illi din il-Qorti kellha ix-xorti tisma' lix-xhieda jiddeponu mill-gdid quddiemha . parti leza Lorna Cross illi l-ko-litigandi jinsabu ghaddejjin minn proceduri ta' separazzjoni. Billi fil- granet precedenti l-incident mertu ta' din il-vertenza l-appellant kien imsiefer u allura ma kellux access ghal bintu minuri, hekk kif wasal lura Malta huwa talab lil martu biex jaraha, izda billi kienet il- gurnata tat-Tlieta jidher illi l-minuri kellha lezzjoni tal-gymnastics u filwaqt li l-parti leza bdiet tinsisti mal-appellant li seta' imur jigborha mid-dar wara li tkun hadet lit-tifla hemmhekk sabiex tahsilha u tbiddlilha, l-appellant ried jigborha dak il-hin stess hekk kif spiccat il-lezzjoni minn fejn l-iskola. Hemmhekk inqala' battibekk telefoniku bejniethom. Il-parti leza saqet minn fuq il-post izda l- appellant irnexxielu jilhaqaha bil-van li kien qed isuq u għalqilha t-triq. Nizel mill-vettura tieghu u beda jsabbat fuq il-bieba tal-karrozza tagħha u jgħajjat 'agħtini t-tifla, agħtini t-tifla.' tant li qabzet minn wara għal quddiem u qalet lill-ommha biex issuq. L-appellant beda jżommilha l- mera tal-karrozza u beda jheddida li jekk ma ttiħx lil bintu kien ser ikisser il-mera. Ix-xhud reġgħet qaltlu li hi kull ma riedet taħsilha d-dar qabel joħodha u hemmhekk l-appellant daħħal idu minn ġot- tieqa, fetħilha l-karrozza, ħadilha l-mobile li kien f'idejha u ħa lit-tifla wkoll. Hi ħarġet warajħ u talbitu l-mobile li kien remielha u beda jgħidilha illi ma riedx jgħidilha fejn kien u beda jgħajjat. Ħarġu xi nies oħra li kienu fil-vetturi taghhom u li kienu waqqfu fil-vicinanza fejn qalulhom biex ma joqogħdux jagħjtu quddiem it-tifla. Hawnhekk il-parti leza tallega illi l-appellant ħabbatha mal-bieba tal-karrozza tiegħu u beda jżommha u mar iġib il-mobile u qabad it-tifla u telaq biha. F'dan l-incident l-parti leza allegat li sofriet griehi ta' natura hafifa, liema griehi gew riskontrati mit- Tabiba Zenobia Brenda kif debitament ikkonfermat minnha bil-gurament3. Illi d-difiza in kontro- ezami bdiet tipprova tiskredita dawn il-griehi billi sahhqet li ma kenux kompatibbli mad-dinamika tal- incident u ukoll ghaliex l-parti leza ma kenitx gharrfet lill-pulizija bl-istess meta ghamlet ir-rapport. Issa minn qari tal-affidavits kemm ta' PS1429 Izzo kif ukoll ta' PC4413 Kevin Farrugia Gouder jirrizulta illi l- parti leza kienet infurmathom a tempo vergine illi l-appellant kien imbottaha minn idha u li fil-fatt din kienet ghaddietilhom certifikat mediku l-ghada tal-incident u dan wara li l-pulizija stess kienu tawha struzzjonijiet sabiex tipproduci certifikat mediku kif ukoll stima tal-hsarat subiti fil-vettura kagun tad-daqqiet li allegatament kien ta l-appellant fuq il-vettura taghha. Issa din il-Qorti hija sprovvista minn verzjoni tal-fatti minn naha tal-appellant, billi la hemm il- verzjoni tieghu irregistrata fuq il-PIRS report u lanqas xehed tul dawn il-proceduri, biex b'hekk, kif kellu kull dritt illi jaghmel, l-appellant ezercita l-jedd tieghu ghas-silenzju, minn liema silenzju din il- Qorti ma tista' tinferixxi l-ebda htija. Dan x'aktarx sehh ghaliex fil-fehma tad-difiza, iz-zewg xhieda indipendenti li xehdu u cioe' Father George Borg Mifsud u Ilias AlUsta jiskreditaw il-verzjoni tal-parti leza. Issa Father George Borg Mifsud jikkonferma illi filwaqt li hu kien fil-vettura tiegħu, l-appellant imblokka l-passaġġ tat-traffiku bil-vettura tiegħu, meta waqqaf f'nofs ta' triq biex jostakola l-passagg liberu ta' vettura ohra, nizel mill-vettura tieghu u beda jargumenta b'lehen gholi ma' mara. jahtaf it-telefon cellulari minn idejn din il-mara waqt li kienet fil-vettura tagħha u remieh f'għalqa. Dan ix-xhud fil-fatt hass li kellu jintervjeni u anke issugerixxa lill-appellant biex jigbor il-mowbajl tal- parti leza mill-għalqa fejn kien spicca mitfugh. Ix-xhud ma jiftakarx li l-parte ċivile subiet ġrieħi u jiftakar li kienet baqgħet fil-karrozza u li kienet qed tibki u kienet fi stat ta' paniku. Mill-banda l-oħra, ix-xhud Ilias AlUsta jikkonferma ukoll li il-vettura tal-appellant kienet qed timblokka l-passaġġ tal-vettura tal-parte ċivile u meta wasal l-argument kien diġa' beda u ra lill-appellant bit-tifla f'idejħ miexi lejn il-vettura tiegħu u jaqfilha fis-siġġu tal-passiġier. Jiftakar ukoll li l-mara marret biex toħroġ lil bintha mill-vettura meta din kienet diġa' maqfula u kienu qedghin jiġġieldu u jgħajjtu quddiem binthom u jiġbduha min-naħa għall-oħra tant illi hu kien intervjena biex ma jkomplux b'dan l-aġir minħabba t-tifla. Hu stqarr li ma kien xhud ta' ebda vjolenza fizika bejniethom imma kien hemm argument bil-fomm li madankollu ma fehemx billi ma jifhimx bil-Malti. Ikkunsidrat Illi fid-dawl tan-natura tal-aggravji mqajjma, din il-Qorti tfakkar illi huwa prinċipju stabbilit fil- gurisprudenza ta' din il-Qorti li hija ma tiddisturbax l-apprezzament dwar il-provi maghmul mill- Ewwel Qorti jekk tasal ghall-konkluzjoni li dik il-Qorti setghet ragjonevolment u legalment tasal ghall- konkluzjoni li tkun waslet ghaliha. Fi kliem iehor, din il-Qorti ma tirrimpjazzax id-diskrezzjoni fl- apprezzament tal-provi ezercitata mill-Ewwel Qorti izda taghmel apprezzament approfondit tal- istess biex tara jekk dik l-ewwel Qorti kenitx ragjonevoli fil-konkluzjoni taghha. Jekk, izda, din il-Qorti tasal ghall-konkluzjoni li l-ewwel Qorti, fuq il-provi li kellha quddiemha, ma setghetx ragjonevolment u legalment tasal ghall-konkluzjoni li waslet ghaliha, allura din tkun raguni valida, jekk mhux addirittura impellenti, sabiex din il-Qorti tiddisturba dik id-diskrezzjoni u konkluzjoni.4 In oltre, għal dak li jirrigwarda l-kredibbilta' tax-xhieda, l-artikolu 638 tal-Kodiċi Kriminali jagħmilha ċara li filwaqt li huwa fid-dover tal-prosekuzzjoni li ġġib il-provi kollha u l-aħjar prova possibbli sabiex 4Ara, fost ohrajn, l-Appelli Kriminali Superjuri: Ir-Repubblika ta' Malta v. Rida Salem Mula Cortis Tantawi, 15 ta' Jannar 2009; Ir-Repubblika ta' Malta v. Paul Kodjaandreev, 19 ta' Gunju 2008; Ir-Repubblika ta' Malta v. Etienne Salem Rashed, 14 ta' Dicembru 2004 Ir-Repubblika ta' Malta v. Domenic Bezzina Darmanin, 16 ta' Ottubru 2003; Ir-Repubblika ta' Malta v. Godfrey Papagiorcopulo u r-Repubblika ta' Malta v. Eleno sive Lino Sollars 24 ta' April 2003, Ir-Repubblika ta' Malta v. Lawrence Apps sive Axiak 23 ta' Jannar 2003, Ir-Repubblika ta' Malta v. Mustafa Ali Nappa, 5 ta' Lulju 2002; Ir-Repubblika ta' Malta v. Thomas sive Tommy Debono Domancich, 7 ta' Marzu 2000, Ir-Repubblika ta' Malta v. Ivan Doherty, 1 ta' Dicembru 1994; u Ir-Repubblika ta' Malta v. George Grioli, 14 ta' Frar 1989; u l-Appelli Kriminali Inferjuri: Il-Pulizija v. Andrew George Debono Stanmore, 12 ta' Mejju 2004, Il-Pulizija v. Anthony Pule’, 6 ta' Mejju 2004; Il-Pulizija v. Maurice Bouhlel, 30 ta' April 2004; Il-Pulizija v. Saviour Huizer, 30 ta' Marzu 2004; Il- Pulizija v. Seifeddine Mohamed Card Farrugia et, 21 ta' Ottubru 1996; Il-Pulizija v. Raymond Chakour et, 12 ta' Mejju 1994; Il-Pulizija v. Simon Alessandro, 15 ta' Lulju 1996; Il-Pulizija v. Carmel sive Chalmer Caruana Giordimaina, 31 ta' Mejju 1991; Il-Pulizija v. Anthony Ciancio, 31 ta' Mejju 1991. il-grad tal-prova tal-prosekuzzjoni jintlaħaq b'suċċess, is-subartikolu (2) tal-istess artikolu jippostula li xhud wieħed waħdu jekk emmnut huwa suffiċjenti. Rilevanti ukoll b'referenza ghat-test tal- kredibbilta huwa l-artikolu 637 tal-Kodici Kriminali li jistipula li għal dak li jirrigwarda xhieda ta' eta' minuri, xhieda tal-imputat kif ukoll ix-xhieda ta' persuni li jaqghu fil-parametri tal-artikolu 636, fosthom persuni li jkollhom interess fil-kwistjoni li fuqha tkun meħtieġa x-xhieda tagħhom, jew fir- riżultat tal-kawża, 'id-deċiżjoni (dwar il-kredibbilta tagħhom) titħalla fid-diskrezzjoni ta' min għandu jiġġudika l-fatti, billi jittieħed qies tal-imġieba, kondotta u karattru tax-xhud, tal-fatt jekk ix-xhieda għandiex mis-sewwa jew hix konsistenti, u ta' fattizzi oħra tax-xhieda tiegħu, u jekk ix-xhieda hix imsaħħa minn xiehda oħra, u taċ-ċirkostanzi kollha tal-każ...'. Ikkunsidrat Illi din il-Qorti mal-ewwel tistqarr illi l-verżjoni tal-parte ċivile dwar l-avvenimenti li seħħew dakinhar tal-inċident mertu ta' dan il-każ hija aktar verosimili minn dawk allegati mill-appellant fis- sottomissjonijiet maghmula minnu, billi kif inghad l-appellant ma joffriex ix-xhieda tieghu. Jibda biex jingħad illi filwaqt li l-argument beda bħala wieħed verbali, dan iddeġenera meta l-appellant tfaċċa fl-akwati tal-iskola ta' San Benedettu biex jaghmel dak li kellu f'mohhu akkost ta' kollox. Jirriżulta li l-parte ċivile kienet diġa ġabret u kienet fi triqitha lura d-dar flimkien ma bintha fil-vettura tagħha meta l-appellant imbarralha t-triq biex ma tkunx tista tipprosegwi fi triqitha u liema atteġgjament fil-fehma tal-Qorti jindika sens ta animozita' u ta' konfrontazzjoni, tant illi spicca inqala' argument shun bejn l-appellant u l-parti leza, li l-appellant jipprova jimminimizza u isejjahlu "battibekk". Din iċ-ċirkostanza ġiet ikkonfermata minn kull xhud li xehed inkluz dawk in difeża li jikkonfermaw li l- passaġġ tal-vettura tal-parte ċivile kien imbarrat u li t-traffiku kien imblokkat ukoll mill-vettura tal- appellant li tant kien mitluf u intenzjonat jilhaq l-ghan tieghu akkost ta' kollox li lanqas jidher interessa ruhu minn terzi li spiccaw imwahhlin fit-triq minhabba fl-agir intransigenti tieghu. huwa indubitat illi kien l-appellant li ta bidu ghall-argument li sehh quddiem bintu minuri u dan meta webbes rasu li ried jehodha akkost ta' kollox inkluz ukoll akkost li johloq trawma fl-istess minuri meta spiccat rinfaccjata b'dan l-atteggjament ta' aggressivita'. Dan issarraf mhux biss fil-fatt illi hataf il- mowbajl minn idejn il-parti leza u remieh f'ghalqa, izda ukoll meta ipprova b'forza jiehu il-minuri mill-pussess ta' ommha. Ix-xhieda indipendenti fil-fatt jikkonfermaw dan tant illi hassew li kellhom jintervjenu. Illi c-certifikat mediku esebiet in atti u debitament ikkonfermat bil-gurament, imbaghad jikkorobora il-verzjoni tal-parti leza billi jirrizulta illi dan gie rilaxxjat dak in-nhar stess fil-ghaxija. verosimili illi l-griehi gew ikkagjonati fil-kollutazzjoni li sehhet bejn dawn it-tnejn minn nies. Konsegwentement din il-Qorti hija tal-fehma li l-Ewwel Qorti setgħet legalment u raġjonevolment ssib ħtija fl-appellant ghall-akkużi kollha kif miġjuba kontriħ u ghalhekk id-diskrezzjoni minnha ezercitata ma ghandhiex tigi ddisturbata. Għal dawn il-motivi l-Qorti, taqta' u tiddeċiedi billi tiċħad l-appell u tikkonferma sentenza appellata Vera Muscat